מים ביאליק

מים חיה ביאליק (באנגלית: Mayim Chaya Bialik; נולדה ב-12 בדצמבר 1975) היא שחקנית ומנחת טלוויזיה יהודיה-אמריקאית, בעלת תואר דוקטור במדעי המוח. היא ידועה בעיקר בזכות תפקידיה כבלוסום רוסו, בקומדיית המצבים "בלוסום" ששודרה ברשת NBC בתחילת שנות ה-90 של המאה ה-20, וכאיימי פארה פאולר, בקומדיית המצבים "המפץ הגדול" של רשת CBS, תפקיד שבעבורו הייתה מועמדת לארבעה פרסי אמי. ביאליק נולדה בסן דייגו, קליפורניה למשפחה יהודית-רפורמית; הוריה הם בוורלי (לבית ווינקלמן), מנהלת גן ילדים, ובארי, מורה לדרמה בבית ספר תיכון. מקור משפחתה של ביאליק במהגרים יהודים שהתגוררו תחילה בברונקס, ניו יורק. שלושה מתוך ארבעת סביה היגרו לארצות הברית בשנות ה-30 מפולין, צ'כוסלובקיה והונגריה. היא גדלה כיהודייה רפורמית, אך כיום מחשיבה את עצמה כחלק מהזרם היהודי-אורתודוקסי-מודרני. ביאליק אף חגגה בת מצווה וכינתה את עצמה "ציונית מושבעת". שמה, "מים" ("מים" בעברית), מקורו בכינוי משפחתי של סבתא רבתא שלה, מרים. ביאליק היא בת משפחתו של חיים נחמן ביאליק, שהיה דודו של סבא רבא-רבא שלה ביאליק סיימה את לימודיה ב-1993 בתיכון נורת' הוליווד בהוליווד, קליפורניה. לאחר מכן למדה באוניברסיטת קליפורניה בלוס אנג'לס (UCLA). שם היא סיימה תואר ראשון במדעי המוח עם חוג משני בלימודי יהדות ועברית, בשנת 2000. ביאליק אמרה שאין לה את הציונים הדרושים לבית הספר לרפואה. היא המשיכה ללימודי דוקטורט במדעי המוח. היא לקחה הפסקה מהלימודים ב-2005 כדי לחזור למשחק. בשנת 2007 היא חזרה כדי לקבל את תואר הדוקטור במדעי המוח מ-UCLA תחת ד"ר ג'יימס מק'קרקן. עבודת הדוקטורט שלה כונתה "ויסות היפותלמי ביחס להתנהגויות לא מסתגלות, הפרעה טורדנית-כפייתית, שותפות ושובע בתסמונת פראדר וילי". ביאליק החלה את קריירת המשחק שלה כילדה, ותפקידה הראשון היה בסרט האימה "ראש דלעת" (1988). היא הופיעה בתפקידי אורח בכמה סדרות הטלוויזיה, בהן "מקגייוור", "עובדות החיים" ו"היפה והחיה". בסרט "חופים" (1988) הופיעה בתפקיד ססיליה בלום (דמותה של בט מידלר) בגיל 11. כמו כן השתתפה בקליפ לשיר "Liberian Girl" של מייקל ג'קסון. ב-1990 הופיעה בתפקיד הראשי בסדרת הטלוויזיה "מולוי", שהופסקה אחרי שישה פרקים בלבד. באותה שנה עלתה למסכים קומדיית הנעורים "בלוסום" של רשת NBC. ביאליק הופיעה בתפקיד הראשי, בלוסום רוסו, במשך חמש עונות (114 פרקים) עד סיום שידורי הסדרה ב-1995. ב-1994 הופיעה בסרט הטלוויזיה של וודי אלן, "אל תשתו מהמים". ביאליק התקבלה לאוניברסיטאות יוקרתיות בחוף המזרחי אולם היא בחרה ב-1995 ללמוד באוניברסיטת קליפורניה בלוס אנג'לס, כדי לא להתרחק מהוריה. בשנת 2000 השלימה תואר ראשון בעברית, מדעי היהדות ומדעי המוח. ב-2008 השלימה עבודת דוקטורט במדעי המוח, העוסקת בתסמונת פראדר וילי. ב-2010 הצטרפה לצוות של קומדיית המצבים ברשת CBS "המפץ הגדול". היא מופיעה בה, החל מהפרק האחרון של העונה השלישית, בתפקיד איימי פארה פאולר, בת זוגו של שלדון קופר. היא מגלמת בסדרה דוקטור למדעי המוח, כמו בחייה. על תפקידה בסדרה קיבלה ארבע מועמדויות רצופות לפרס אמי לשחקנית המשנה הטובה ביותר בסדרה קומית בשנים 2015—2012. בשנת 2021 החלה לשחק בתפקיד הראשי בסדרה הקומית של רשת פוקס; "Call Me Kat", בתפקיד קייט, רווקה בת 39 שמנהלת בית קפה לחתולים. באותה שנה החלה לצלם את סרטה הראשון כבמאית "As Sick as They Made Us"; דרמה קומית בכיכובם של קנדיס ברגן, דסטין הופמן, סיימון הלברג, דיאנה אגרון וצ'ארלי ובר. הסרט יצא לאקרנים ברחבי ארצות הברית באפריל 2022. ביאליק שימשה כמנחה של "ג'פרדי" במהלך השנים 2021–2023, ולקחה על עצמה את התפקיד לאחר פטירתו של המנחה הוותיק אלכס טרבק. בדצמבר 2023, בהצהרה שפורסמה בחשבון האינסטגרם שלה, הודיעה ביאליק ש-Sony Pictures Television הודיעה לה שהיא לא תנחה יותר את הגרסה הסינדיקטית של התוכנית החל משנת 2024. Sony Pictures Television פרסמו הצהרה המאשרת שביאליק לא תנחה יותר את התוכנית. קן ג'נינגס יהיה המנחה הבלעדי של התוכנית, במטרה לשמור על המשכיות לצופים. ב-2003 נישאה למייקל סטון, אמריקאי שהתגייר. אולם הזוג התגרש בנובמבר 2012. להם שני בנים. ביאליק פעילה למען ישראל וכן הגדירה עצמה כ"נאמנה לציונות". ב-2014 במהלך מבצע צוק איתן, היא תרמה כסף לרכישת וסטים לחיילי צה"ל. במרץ 2018, היא ביקרה באתרי מורשת בירושלים ולאחר מכן נפגשה עם נשיא המדינה ראובן ריבלין. ביאליק הפכה לצמחונית בגיל 19 והיא כיום טבעונית. היא גם שומרת כשרות. בשנת 2014 הוציאה לאור ספר בישול טבעוני המאגד את המתכונים האהובים עליה. כמו כן הייתה בין המייסדים של המכון "שמיים וארץ", תנועה של יהודים אמריקאים הפועלים למען זכויות בעלי חיים. ביאליק היא דוברת של הארגון Holistic Moms Network אשר תומך בהורות הוליסטית לפי תאוריית ההתקשרות, בחינוך ביתי ובצמחונות. היא כתבה מדריך להורות הוליסטית, שיצא לאור במרץ 2012, בשם "Beyond the Sling: A Real-Life Guide to Raising Confident, Loving Children the Attachment Parenting Way". באפריל 2018 נבחרה ביאליק להדליק משואה בטקס הדלקת המשואות ליום העצמאות ה-70 של מדינת ישראל בתור נציגת התפוצות, אולם הודיעה כי לא תוכל להשתתף עקב מחויבויות קודמות לצילומי הסדרה "המפץ הגדול". מדיה וקבצים בנושא מים ביאליק בוויקישיתוף מים ביאליק, ברשת החברתית פייסבוק מים ביאליק, ברשת החברתית אקס (טוויטר) מים ביאליק, ברשת החברתית אינסטגרם מים ביאליק, סרטונים בערוץ היוטיוב מים ביאליק, במסד הנתונים הקולנועיים IMDb (באנגלית) מים ביאליק, באתר "אידיבי", מאגר הידע העברי לקולנוע ישראלי ועולמי מים ביאליק, באתר AllMovie (באנגלית) מים ביאליק, באתר Rotten Tomatoes (באנגלית) מים ביאליק, באתר Metacritic (באנגלית) מים ביאליק, במסד הנתונים הקולנועיים KinoPoisk (ברוסית) מים ביאליק, באתר Discogs (באנגלית) מים ביאליק, באתר של אגודת בוגרי UCLA אור ברנע, המפץ הגדול של בלוסום: אולי זה ייגמר באמי, באתר ynet, 23 בספטמבר 2012 רותה קופפר, המפץ הגדול של מים ביאליק, באתר הארץ, 15 בנובמבר 2012 איילה אור-אל, כוכבת 'בלוסום' חזרה בתשובה ופורחת, באתר nrg‏, 3 ביוני 2013 אליסון קפלן סומר, מַיִם ביאליק: ביקור בהתנחלויות? זה לא פוליטי, באתר הארץ, 6 בינואר 2014 צביקה קליין, מים ביאליק: המגן־דוד נותן לי ביטחון מול מבקריי, באתר nrg‏, 15 בספטמבר 2014 טלי פרקש, מים ביאליק: "בלתי אפשרי להיות דתייה בהוליווד", באתר ynet, 15 באפריל 2016 יעל געתון‏, מים ביאליק: "ההצהרה שאני ציונית הובילה להרבה שנאה ואיומים", באתר וואלה, 12 ביולי 2017 חגית גינזבורג, מים ביאליק נבחרה להנחות שעשועון מצליח, ואז החלו לצוץ התבטאויות בעייתיות שלה, באתר הארץ, 4 בספטמבר 2021 Mayim Bialik - Prader-Willi Syndrome Associaition - סרטון הסבר של מים ביאליק על תסמונת פראדר וילי (באנגלית) מתוך ראיון איתה - "he was my great-great-grandfather’s uncle" יניב חלילי, ידיעות אחרונות, מוסף 7 ימים, גיליון 2725, ז' בניסן תשע"ו, 15.4.2016, עמוד 80–83, ריאיון עם מים ביאליק J. Kim Murphy, Mayim Bialik Won’t Return as ‘Jeopardy!’ Host, Variety, ‏2023-12-16 (באנגלית אמריקאית) ynet, המפץ הזוגי: מים ביאליק מתגרשת, באתר ynet, 22 בנובמבר 2012 "'Big Bang' star Mayim Bialik helps send bulletproof vests to IDF". The Washington Times. 2013-07-30. Exclusive: Mayim Bialik Gets Her Eco On At The Go Green Expo In Los Angeles איתמר אייכנר, מים ביאליק נבחרה להדליק משואה, אך היא לא יכלה להגיע, באתר ynet, 9 באפריל 2018